Diari Oficial de la Generalitat Valenciana


Sumari del DOGV 1467, del 21-01-1991 (1991/820005)

ORDRE de 26 de desembre de 1990, de la Conselleria de Cultura, Educació i Ciència, per la qual es convoca el certamen juvenil de poesia «Miguel Hernández» 1991 de la Comunitat Valenciana.
-------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1990/12/26/(1)/dof/vci/html**

### Dades del document

Número de DOGV
:   1467

Data del DOGV
:   21-01-1991

Secció del DOGV
:   DISPOSICIONS GENERALS

Número del document
:   1991/820005


Data del document
:   26-12-1990

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 26 de desembre de 1990, de la Conselleria de Cultura, Educació i Ciència, per la qual convoca el certamen juvenil de poesia "Miguel Hernández" 1991 de la Comunitat Valenciana.  
L?article 3 de la Llei de la Generalitat Valenciana 4/1989, de 26 de juny, de l?Institut Valencià de la Joventut, confereix a aquesta entitat autònoma, entre altres, la funció de potenciar la promoció sòcio- cultural de la joventut.  
En virtut d'això, i d'acord amb el que disposa l'article 35 de la Llei de la Generalitat Valenciana 5/1983, de 30 desembre, del Govern Valencià,  
ORDENE:  
Article únic  
La convocatòria del certamen juvenil de poesia «Miguel Hernández» 1991 de la Comunitat Valenciana, el qual es regeix per les bases que s'inclouen a l'annex d'aquesta ordre.  
DISPOSICIONS FINALS  
Primera  
Faculte el Director de l'Institut Valencià de la Joventut perquè dicte les normes complementàries que s'escaiguen per dur a terme el que disposa aquesta ordre.  
Segona  
Aquesta ordre vigeix el mateix dia que es publique al Diari - Oficial de la Generalitat Valenciana.  
València, 26 de desembre de 1990.  
El Conseller de Cultura, Educació, i Ciència,   
ANTONIO ESCARRE ESTEVE  
ANNEX  
Bases del certamen juvenil de poesia «Miguel Hernández» 1991  
Primera. Participants  
Podran participar els joves d'edats compreses entre els 14 i 26 anys que hagen nascut o residesquen a la Comunitat Valenciana.  
Segona. Categories  
S'estableixen dues categories en funció de les edats dels participants:  
- Categoria «A» de 14 a 17 anys.  
- Categoria «B» de 18 a 26 anys.  
Tercera. Inscripcions  
1. La inscripció es considerarà efectuada amb la presentació de la següent documentació:  
a) Una plica en l?interior de la qual figuren les dades de l'autor: nom, cognoms, adreça, telèfon i fotocòpia del DNI. Així mateix, els participants menors de 18 anys hauran d'incloure l'autorització dels seus pares o tutors on s'especifique la cessió en exclusiva dels drets d'explotació de les obres presentades a favor de l?Institut Valencià de la Joventut, en el cas que aquelles resultassen premiades, excepte el que està previst en l'article 44 de la Llei 22/1987, d'11 de novembre de propietat intel·lectual.  
b) Un sobre tancat que continga el treball presentat (per duplicat) sense signar. A l'anvers del sobre figurarà únicament el lema o títol del treball i la categoria «A» o «B» en la qual concursa.  
2. Tota la documentació requerida es presentarà als Serveis Territorials de Cultura i Educació. El termini d'inscripció serà fins el 9 de febrer de 1991.  
Quarta. Requisits de les obres  
1. Els treballs hauran de consistir en:  
- Categoria «A»: un poema.  
- Categoria «B»: una col·lecció de poemes.  
2. Les obres hauran de ser inèdites i escrites en castellà o valencià, a màquina, a doble espai i sense signar No s'estableix limitació alguna quant a extensió, tema o estil.  
Cinquena. Jurat  
Els membres del jurat seran designats pel Director General de l'Institut Valencià de Joventut, el qual figurarà també com a president del mateix. El jurat concedirà els premis prevists a la base sexta o, en tot cas, els declararà deserts, essent la seua decisió inapel·lable.  
Sisena. Premis  
1. Les obres seleccionades obtindran els següents premis:  
- Categoria «A»  
1r. premi: 65.000 PTA i publicació del poema.  
2n. premi: 40.000 PTA.  
3r. premi: 30.000 PTA.  
- Categoria «B»  
1r. premi: 125.000 PTA i publicació dels poemes.  
2n. premi: 80.000 PTA.  
3r. premi: 70.000 PTA.  
2. Cada autor sols podrà presentar-se a un premi dels atorgats en aquesta convocatòria.  
Setena. Cessió dels drets d'explotació  
1. La concessió d'un premi suposarà la cessió en exclusiva dels drets d'explotació de l'obra a l'Institut Valencià de la Joventut.  
2. Els treballs no premiats hauran de ser tornats als seus autors, remitint- los a l?adreça que es faça constar a la plica.  
Vuitena. Acceptació de les bases  
La participació en el certamen suposa la plena acceptació d?aquestes bases.


Còpia Permalink ELI